La Juderia

La Juderia var den tidligere jødiske bydelen i byen Rhodos, Hellas. Kvartalet var bebodd av sefardiske, ladino-talende jøder, lokalt kalt rhodesli. De fleste innbyggerne (1604 av 1650 deporterte) ble drept under holocaust og det jødiske samfunnet forsvant. Rundt år 1900 var det vel 4000 jødiske innbyggere i byen og disset utgjorde omkring en fjerdedel av byens innbyggere. De fleste innbyggerne på Rhodos er gresk ortodokse.

Historie, geografi og byfunksjoner 

Selv om det har vært en jødisk tilstedeværelse av noe slag på øya Rhodos i nesten 2000 år, kom innbyggerne i La Juderia ikke før på 1500-tallet, etter at de ble utvist fra Spania i 1492. Det var særlig etter ottomanene erobret Rhodos fra Johanitterordenen i 1523 at det jødiske samfunnet på Rhodos vokste frem.

La Juderia ligger i den østlige delen av gamlebyen i Rhodos.

Jødeforfølgelsen begynte under italiensk okkupasjon på 1930-tallet. De rundt 1650 jødene på Rhodos (sammen med noen få jødisk innbyggere på Kos) ble fraktet med båt 24. juli 1944 til Athen og ankom Auschwitz med tog 16. august. Noen få overlevende kom tilbake i 1945 og fant at boligene deres hadde blitt overtatt av andre etter deportasjonen. De fleste overlevende forlot Rhodos etter noen måneder og sluttet seg til slektninger i andre land. Synagogen ble stående til nedfalls. De ble på 1950-tallet gjort forsøk på å revitalisere det jødiske samfunnet og noen nye flyttet til.

Sentrale landemerker i kvartalet inkluderer De martyrdødens torg, som hyller jødene på Rhodos som ble myrdet i Holocaust i Hellas, Alliance Israélite Universelle-skolen, det tidligere stedet for Kahal Grande Synagogue, og en rekke plaketter gjennom kvartalet i Ladino, Hebraisk og italiensk. Utenfor Juderia ligger den jødiske kirkegården i Rhodos, som stammer fra 1500-tallet og er en av de best bevarte i Europa.

I kvartalet ligget også det jødiske museet på Rhodos.

Referanser 

Jødisk historie
Hellas' historie
Rhodos